Dos Oruguitas

"Dos Oruguitas" (בעברית: "שני זחלים קטנים") הוא שיר בשפה הספרדית מתוך סרט ההנפשה הממוחשבת המוזיקלי של דיסני משנת 2021, "אנקאנטו". השיר יצא על ידי וולט דיסני רקורדס כחלק מהפסקול של הסרט ב-19 בנובמבר 2021, השיר נכתב על ידי המוזיקאי האמריקאי לין-מנואל מירנדה ובוצע על ידי הזמר והיוצר הקולומביאני סבסטיאן יאטרה. השיר מושמע בסרט בפלשבק המתאר את חייו ומותו של פדרו מדריגל, סבו של הגיבורה של הסרט, מיראבל. המילים הן בספרדית, אבל גרסה באנגלית של השיר, ששמה "Two Oruguitas", מתנגנת בכתוביות הסיום. מבקרי מוזיקה שיבחו את השיר על הרגש שלו, ההפקה, המילים והביצועים הווקאליים של יאטרה, ולעיתים קרובות כינו אותו בתור השיר הטוב ביותר מהפסול. מבחינה מסחרית, "Dos Oruguitas" נכנס ל-40 המקומות הראשונים בבילבורד הוט 100 וסימן את ההופעה הראשונה אי פעם של יאטרה במצעד. השיר היה מועמד לפרס האוסקר לשיר המקורי הטוב ביותר בטקס פרסי אוסקר ה-94, אך הפסיד לשיר "No Time to Die" בביצוע בילי אייליש מתוך הסרט "לא זמן למות". "אנקאנטו" הוא סרט פנטזיה מוזיקלי אמריקאי בהנפשה ממוחשבת, המשמש כסרט באורך מלא ה-60 של אולפני ההנפשה של וולט דיסני. השיר מוצג כרצועה השישית בפסקול הסרט. הוא נכתב והולחן על ידי הזמר והיוצר האמריקאי לין-מנואל מירנדה, שכתב גם את שבעת השירים הנוספים של הפסקול. בעבר הוא עבד גם על סרט האנימציה של דיסני משנת 2016, "מואנה". שר אותו סבסטיאן יאטרה, שגדל בארצות הברית אך נולד בקולומביה. הוא הוזמן להצטרף לפסקול הסרט ולשיר את השיר לאחר שמירנדה שמע את השיר "Adiós" של יאטרה. "Dos Oruguitas" היה השיר הראשון שכתבה מירנדה לגמרי בספרדית. כמות הספרדית הזו הייתה הרבה מחוץ לאזור הנוחות שלו. מירנדה אמר ”היה לי חשוב שאכתוב את זה בספרדית, במקום לכתוב את זה באנגלית ולתרגם את זה, כי תמיד אפשר להרגיש תרגום”. המטרה שלו הייתה לכתוב שיר פולק קולומביאני ש"הרגיש כאילו הוא תמיד היה קיים", שלדעתו יהפוך את ההיסטוריה המשפחתית הכואבת המתוארת בסצנה המצוירת הנלווית לקלה יותר לצפייה. הוא קיבל השראה במיוחד מהמלחינים אנטוניו קרלוס ז'ובים וז'ואן מנואל סראט. השיר והצינה הנלווית לו תוכננו במקור להיות בפרולוג, אבל צוות הקולנוע החליט שהם יתאימו יותר לקראת סוף הסרט. "Dos Oruguitas" הוא שיר לא דיאגטי (אנ'), שמתנגן בזמן פלשבק. בפלאשבק זה, מיראבל לומדת על עברה של סבתה ועל הקושי שעברה: הרומן שלה עם בעלה פדרו, וכיצד ההקרבה העצמית של פדרו כשהם נמלטו מהמלחמה אפשרה לאלמה להימלט. הסיפור הזה עוזר לפייס את מירבל וסבתה. הבמאי ביירון הווארד אמר על השיר: ”זה כנראה החלק הכי קריטי בסיפור סיפורים מוזיקלי בכל הסרט כי זה קשור להיסטוריה של המשפחה ו[עוזר] למיראבל להבין את סבתא שלה”. השיר עצמו עוסק בשני זחלים שמתאהבים וצריכים לשחרר זה את זה, שזו מטאפורה לאירועים בחייהם של פדרו ואלמה. מבקרי "בילבורד" כינו את "We Don't Talk About Bruno" כרצועה הזכורה ביותר מ"אנקנטו", אך בחרו ב-"Dos Oruguitas" כרצועה הטובה ביותר בשל היותה בלדה לבבית עם ”תהודה רגשית וסנטימנטליות יפה”. גם דרו טיילור מגוף התקשורת "TheWrap" דירג אותו כשיר הטוב ביותר, ואמר כי גם ללא הוויזואליות הנלווית, "”השיר עדיין יגרום לך להתייפח, בין אם אתה יודע ספרדית או לא”". מבקרת "Film/", קרוליין קאו, דירגה אותו כשיר השני הטוב ביותר, ותיארה אותו כ”אלגיה שמכבדת את מה שאבד, גם כשהיא מחזקת את הניצולים למצוא את דרכם קדימה, ולנצור את הזיכרונות האלו” "Dos Oruguitas" הופיע לראשונה במצעד בילבורד הוט 100 בארצות הברית במקום ה-83, וסימן את ההופעה הראשונה אי פעם של יאטרה במצעד. בסופו של דבר הוא עלה למקום 36. השיר הגיע למקום השני במצעד השירים הלטיניים של ארצות הברית. מידע על היצירה "Dos Oruguitas" באתר מיוזיק בריינז סרטון השיר "Dos Oruguitas" באתר יוטיוב Davis, Clayton (6 בינואר 2022). "'Encanto's' 'We Don't Talk About Bruno' Is Topping the Charts. So Why Didn't Disney Submit It for Oscars?". Variety. ארכיון מ-10 בינואר 2022. נבדק ב-23 בינואר 2022. {{cite web}}: (עזרה) Mier, Tomás (19 בנובמבר 2021). "Sebastián Yatra Says the 'Amazing' Lin-Manuel Miranda 'Really Let Me Be Myself' on Song for Encanto". PEOPLE.com (באנגלית). ארכיון מ-21 בינואר 2022. נבדק ב-23 בינואר 2022. {{cite web}}: (עזרה) Desowitz, Bill (18 בנובמבר 2021). "How Lin-Manuel Miranda Channeled Disney Legend Howard Ashman for the 'Encanto' Animated Musical". IndieWire (באנגלית). ארכיון מ-24 בינואר 2022. נבדק ב-24 בינואר 2022. {{cite web}}: (עזרה) Tangcay, Jazz (3 בדצמבר 2021). "Lin-Manuel Miranda on Creating Disney Magic With the Music of 'Encanto'". Variety. ארכיון מ-10 בינואר 2022. נבדק ב-24 בינואר 2022. {{cite web}}: (עזרה) Taylor, Drew (19 בינואר 2022). "Encanto: Making of the Soundtrack's Most Affecting Song". The Wrap. ארכיון מ-24 בינואר 2022. נבדק ב-24 בינואר 2022. {{cite web}}: (עזרה) Cao, Caroline (14 בדצמבר 2021). "Every Song In Encanto Ranked Worst To Best". SlashFilm.com. ארכיון מ-22 בינואר 2022. נבדק ב-24 בינואר 2022. {{cite web}}: (עזרה) Taylor, Drew (10 בינואר 2022). "Encanto Songs Ranked: Where Does We Don't Talk About Bruno Fit?". The Wrap. ארכיון מ-14 בינואר 2022. נבדק ב-24 בינואר 2022. {{cite web}}: (עזרה) Spencer, Ashley (13 בינואר 2022). "We're Going to Talk About 'Bruno,' Yes, Yes, Yes". The New York Times. ארכיון מ-25 בינואר 2022. נבדק ב-24 בינואר 2022. {{cite web}}: (עזרה) "Encanto Songs Ranked: Where Does We Don't Talk About Bruno Fit?". TheWrap. 10 בינואר 2022. ארכיון מ-14 בינואר 2022. נבדק ב-2022-01-14. {{cite web}}: (עזרה) Molanphy, Chris (2022-02-04). ""We Don't Talk About Bruno" Didn't Get to No. 1 Just Because It's Catchy". Slate Magazine (באנגלית). נבדק ב-2022-02-05. Patrick Hipes, Golden Globes: ‘The Power Of The Dog’, ‘West Side Story’, ‘Succession’ Lead Way – Complete Winners List, Deadline, ‏2022-01-10 (באנגלית אמריקאית) Lisa Respers France, Golden Globes 2022: See the list of nominees, CNN, ‏2021-12-13 (באנגלית) Ryan Lattanzio, Critics Choice Awards Film Nominations Led by ‘Belfast’ and ‘West Side Story’, IndieWire, ‏2021-12-13 (באנגלית אמריקאית) Cohn, Gabe (2022-02-08). "Oscars 2022 Nominee List: 'Power of the Dog' and 'Dune' Lead". The New York Times (באנגלית אמריקאית). ISSN 0362-4331. נבדק ב-2023-10-11. Sebastian Yatra Chart History (Hot Latin Songs), בילבורד Sebastian Yatra Chart History (Global 200), בילבורד Sebastian Yatra Chart History (Hot 100), בילבורד Sebastian Yatra Chart History (Canadian Hot 100), בילבורד IRMA - Irish Charts, www.irma.ie Top 100 Colombia – Semana 51 del 2021 – Del 17/12/2021 al 31/12/2021, נשיונל-רפורט (בספרדית) Billboard Global 200 – Year-End 2022, בילבורד Gold & Platinum, RIAA (באנגלית אמריקאית) White Stripes, Fell In Love With A Girl, Single, BPI (באנגלית) Gold/Platinum, Music Canada, ‏2022-08-17 (באנגלית)